**OPŽP bližšie informuje žiadateľov o spôsobe vypĺňania tabuľky č. 9**

V prípade, že Vás projekt rieši obidva operačné ciele (operačný cieľ 1.1 Zásobovanie obyvateľstva pitnou vodou z verejných vodovodov a aj operačný cieľ 1.2 Odvádzanie a čistenie komunálnych odpadových vôd v zmysle záväzkov SR voči EÚ) pri vypĺňaní  žiadosti o NFP prostredníctvom ITMS Portálu je možné vybrať iba 1 cieľ projektu, to znamená, že žiadateľ vyberie z ponuky iba jeden zo zamýšľaných cieľov projektu. Zároveň je však potrebné k žiadosti o NFP vyplnenej a vytlačenej prostredníctvom ITMS Portálu priložiť dokument, ktorým žiadateľ deklaruje aj ďalší cieľ projektu (vyplnením tabuľky č. 9 Ciele projektu vo formulári žiadosti o NFP v MS Word a tento formulár žiadosti o NFP je zverejnený na [www.opzp.sk](http://www.opzp.sk/) v rámci príslušnej výzvy na predkladanie žiadostí o NFP). Riadiaci orgán pre Operačný program Životné prostredie následne po obdržaní písomnej verzie žiadosti o NFP (z ITMS portálu a písomnej verzie tabuľky č. 9 z formuláru žiadosti o NFP v MS Word) zabezpečí doevidovanie tohto cieľa projektu v CORE ITMS.